Document ID: /roh_data/filtered/fineweb-2-filterrobots_roh.jsonl.gz/65636

Il concern d’energia Repower sustegna las Viafiers federalas svizras en connex cun l’electrificaziun da sia flotta d’autos. Repower vegn a construir en 175 lieus en l’entira Svizra 400 fin 600 staziuns da chargiar. Quai scriva il concern grischun.
Igl è previs da far las installaziuns enfin il 2026. Dasper l’installaziun da las staziuns da chargiar – è Repower er responsabla per il manaschi ed il mantegniment da quellas, e per il sistem da rendaquint. Exequidas vegnan las lavurs da la filiala da la Repower, l’interpresa Plug’n Roll.